การใช้เงินของคณะทหารปกครองพม่า ในการให้ความช่วยเหลือผู้ประสบภัยจากพายุไซโคลนนาร์กิส
รายงานฉบับหนึ่ง กล่าวหารัฐบาลทหารพม่าว่า ประกอบอาชญากรรมต่อมนุษยชาติ และเรียกร้องให้สหประชาชาติสอบสวนเกี่ยวกับการจัดการของรัฐบาลทหารพม่
รายงานชื่อ "After the Storm:Voices from the Delta"หรือ"เสียงเรียกร้องจากบริเวณที่ราบลุ่มรูปสามเหลี่ยมปากแม่น้ำหลังพายุกระหน่ำ" ซึ่งเป็นผลงานร่วมกันระหว่างผู้บรรเทาทุกข์ผู้ทำงานช่วยเหลืออยู่ทางชายแดนไทย-พม่าและคณะสาธารณสุขศาสตร์บลูมเบิร์ก แห่งมหาวิทยาลัยจอห์น ฮอพกินส์ กล่าวหารัฐบาลทหารพม่าว่าปฏิบัติในทางที่มิชอบ และฉ้อราษฎร์บังหลวงในการจัดการกับความช่วยเหลือ และการกอบกู้ที่ส่งไปให้ทางย่านที่ราบลุ่มรูปสามเหลี่ยมปากแม่น้ำอิระวดีที่ประสพความวิบัติจากพายุไซโคลนนาร์กิสเมื่อปีที่แล้ว รายงานซึ่งอาศัยรายละเอียด ที่ได้จากการสัมภาษณ์บรรดาพนักงานบรรเทาทุกข์และทหารพม่าผู้แปรพักตร์เป็นเวลาหลายเดือน หลังจากพายุไซโคลนโหมกระหน่ำซึ่งทำให้มีผู้เสียชีวิตนับหมื่นๆรายเมื่อเดือนพฤษภาคมปีกลายแล้วนั้นกล่าวหารัฐบาลทหารพม่าว่าขัดทัดทานความช่วยเหลือระหว่างประเทศและจากภูมิภาคก้าวก่ายแทรกแซงในด้านการช่วยเหลือ การยึดของที่ส่งมาช่วยเหลือแล้วนำไปขายต่อการจับกุมผู้ทำงานด้านการให้ความช่วยเหลือการช่วยเหลือแบบเลือกที่รักมักที่ชังโดยคำนึงถึงเรื่องเผ่าพันธุ์เป็นเกณฑ์การบังคับใช้แรงงานและการยึดที่ดิน คุณคริส เบย์เรอร์แห่งคณะสาธารณสุขศาสตร์ มหาวิทยาลัยจอห์นฮอพกินส์กล่าวว่า เมื่อคำนึงถึงเรื่องเหล่านั้นแล้วทำให้มีข้อที่นำไปโต้เถียง ให้มีการประเมินและเราเรียกร้องให้มีการสอบสวนเกี่ยวกับอาชญากรรมต่อมนุษยชาติ ตามมาตรา 7-IKแห่งสนธิสัญญากรุงโรมโดยเฉพาะอย่างยิ่งในแง่ที่ว่ามีการจงใจก่อให้เกิดความทุกข์ทรมาน ทั้งต่อสุขภาพจิตและสุขภาพของมนุษย์ ทันทีที่พายุไซโคลนนาร์กิสผ่านไปพนักงานให้ความช่วยเหลือพม่าจากเขตชายแดนไทย-พม่ากว่า 300คน ปฎิบัติงานกันเป็นทีมออกตระเวนให้ความช่วยเหลือ แก่บริเวณที่ราบลุ่มรูปสามเหลี่ยมปากแม่น้ำอิระวดีที่ประสพภัยพิบัติบ่อยครั้ง พวกเขาต้องปลอมตัวเพื่อเลี่ยงด่านตรวจของทหารและการถูกจับกุม คุณคริส เบย์เรอร์กล่าวไว้ตอนนี้ว่า เราสามารถจะพูดด้วยความมั่นใจมากพอสมควรว่าเรื่องที่อยู่ในรายงานนั้นเกิดขึ้นอย่างดาษดื่น การบังคับให้ย้ายถิ่นฐานนั้นเป็นเรื่องที่เกือบทุกคนที่เราสัมภาษณ์บอกว่าเกิดขึ้นการบังคับใช้แรงงานก็เกิดขึ้นบ่อย ส่วนการบังคับใช้แรงงานเด็กนั้น เกิดขึ้นไม่บ่อยนักการยึด การลักขโมยและการนำข้าวของที่ส่งไปช่วยบรรเทาทุกข์ไปขายต่อ เกิดขึ้นอย่างชุกชุมและดูเหมือนว่านั่นเป็นเรื่องที่ทำกันอยู่เป็นประจำ ทั่วบริเวณดังกล่าว ส่วนแพทย์หญิง ซินเธีย หม่องผู้ดูแลสถานพยาบาลและรักษาสุขภาพชาวพม่าแห่งหนึ่งในอำเภอแม่สอดกล่าวว่าสมาคมประชาชาติเอเชียตะวันออกเฉียงใต้และประชาคมระหว่างประเทศต้องกดดันฝ่ายทหารพม่าให้รับผิดชอบในการนำความช่วยเหลือไปมอบให้ประชาชน คุณหมอ ซินเธีย หม่อง กล่าวไว้ตอนนี้ว่าเรื่องที่เห็นในรายงานและจากข่าวสารภายในพม่าที่เราได้รับแสดงให้เห็นว่าความเพียรพยายามช่วยเหลือ ควรดำเนินไปอย่างรอบคอบ และรับผิดชอบมากกว่านี้จุดมุ่งหมายของเราคือทำอย่างไรจึงจะส่งมอบความช่วยเหลือ และความช่วยเหลือเพื่อการบูรณะปฏิสังขรณ์พม่าการสร้างสรรค์ความร่วมมือกันใหม่ หรือการขยายขอบข่ายความร่วมมือระหว่างองค์กรในชุมชนกับประชาคมระหว่างประเทศให้มีประสิทธิภาพมากยิ่งขึ้นได้อย่างไร? รายงานดังกล่าว ขัดกับรายงานการพิจารณาทบทวนสามฝ่ายที่มีลักษณะเสริมสร้างของสหประชาชาติ สมาคมอาเซียนและฝ่ายทหารพม่าที่ว่า คณะทหารที่เป็นผู้นำพม่ามีความมั่นใจมากยิ่งขึ้นในการทำงานร่วมกับประชาคมระหว่างประเทศนั้น อย่างเห็นได้ชัด